Anni Hindocha se pa verloor arm in ongeluk - Maroela Media
Anni Hindocha, wat tydens haar wittebrood in Kaapstad vermoor is, se pa het sy arm in 'n nywerheidsongeluk verloor, het die familie Woensdag bevestig.
Die Press Association in Brittanje berig dat Vinod Hindocha (65) verlede Dinsdag besig was met herstelwerk aan 'n hysbak toe die ongeluk gebeur het. Hindocha bly in Swede.
Vinod Hindocha, Anni se pa kom op 6 Oktober 2014 by die hof aan. Hy word vergesel deur familielede. Foto: Nardus Engelbrecht, SAPA
Volgens die berig is Hindocha ná die ongeluk na 'n hospitaal gevlieg waar sy arm tydens 'n 13 uur langer operasie weer geheg is. Dokters is hoopvol dat hy sy arm weer ten volle sal kan gebruik. Volgens Hindocha se broer, Ashok, het hy beweging in sy elmboog. "Hy is 'n vegter."
Anni is in November 2010 tydens haar en Shrien Dewani wittebrood vermoor. Shrien is in Desember deur regterpresident Jeanette Traverso in die Wes-Kaapse hooggeregshof vrygespreek op aanklag van Anni se moord. Traverso het beslis dat daar nie genoeg bewyse is om hom te vervolg nie.
Zola Tongo, Mziwamadoda Qwabe en Xolile Mngeni is tot tronkstraf gevonnis vir hul aandeel aan die moord.